cyanic-selkie/wikianc huggingface dataset:
วัดพระธาตุดอยสุเทพราชวรวิหาร
ประวัติ
พ.ศ. 2081 พระเมืองเกษเกล้า ได้โปรดฯ นิมนต์พระมหาญาณมงคลโพธิ์ วัดอโศการาม (วัดรมณียาราม) เมืองลำพูน ให้สร้างเสริมพระเจดีย์ให้สูงกว่าเดิม เป็นกว้าง 12 ศอก สูง 44 ศอก พร้อมทั้งให้ช่างนำทองคำทำเป็นรูปดอกบัวทองใส่บนยอดเจดีย์ ต่อมาท้าวซายคำ โปรดฯ ให้ตีทองคำเป็นทองจังโกหุ้มองค์พระเจดีย์
พ.ศ. 2085 พระมหาญาณมงคลโพธิ์ วัดอโศการาม เมืองลำพูน สร้างพระวิหารทิศตะวันตกตะวันออกพร้อมระเบียงล้อมพระธาตุ และ พ.ศ. 2090 พระมหาญาณมงคลโพธิ์ได้สร้างขั้นได (บ้นได) นาคหลวงทั้ง 2 ข้าง เพื่อให้ประชาชนขึ้นไปสักการะได้สะดวกขึ้น อุบาสกชื่อมังคลสีลาได้สร้างพระอุโบสถ โดยมีราชครูเจ้าสวนดอกไม้เป็นประธาน
พ.ศ. 2331 พระเจ้ากาวิละ เจ้าอุปราช (เจ้าธัมมลังกา) และเจ้ารัตนะหัวเมืองแก้ว (เจ้าคำฝั้น) พร้อมกันสร้างฉัตร และยกฉัตรพระธาตุดอยสุเทพ
พ.ศ. 2348 พระเจ้ากาวิละสร้างพระวิหารทิศตะวันตกขึ้นใหม่ พร้อมยกฉัตรพระธาตุดอยสุเทพขึ้นใหม่ ต่อมาฟ้าผ่าใส่ฉัตรพระธาตุ ใส่ลูกแก้วยอดฉัตรใหม่ พ.ศ. 2349 ได้สร้างพระวิหารทิศตะวันออกขึ้นใหม่ มีการฉลองอบรมสมโภช
พ.ศ. 2403 พระเจ้ากาวิโลรสสุริยวงศ์ได้ถวายเดงหลวง (ระฆังใหญ่) ไว้กับพระธาตุดอยสุเทพ
พ.ศ. 2416 พระเจ้าอินทวิชยานนท์สร้างพระวิหารขึ้นใหม่ ฉลองเบิกบายเมื่อ พ.ศ. 2419 พ.ศ. 2437 วันเพ็ญ เดือน 8 (เหนือ) พระเจ้าอินทวิชยานนท์ตั้งตำแหน่งสังฆราชาทั้ง 7 ที่วัดพระธาตุดอยสุเทพ ตั้งครูบาวัดฝายหิน (อุ่นเรือน โสภโณ) เป็นปฐมสังฆราชานายก ตั้งครูบาญาณโพธิ วัดสันคะยอมเป็นทุติยะ ตั้งครูบาอริยะ วัดหนองโขงเป็นตติยะ ตั้งครูบากาวิละวงษ์ วัดพวกแต้มเป็นจตุตถะ ตั้งครูบาคันธา (จันทร์แก้ว คนฺธาโร) วัดเชตุพนเป็นปัญจมะ ครูบาปินตา (อินตา) วัดป่ากล้วยเป็นฉัฏฐะ ครูบาเทพวงศ์ (เทพวงศ์ เทววํโส) วัดนันทรามเป็นสัตตะ
พ.ศ. 2463 ครูบาศรีวิชัยได้มาบูรณะวัดพระธาตุดอยสุเทพ หมดเงินทั้งสิ้น 221 รูเปีย และได้บูรณะพระอุโบสถ
พ.ศ. 2473 พระอภัยสารทะ (ก้อนแก้ว อินฺทจกฺโก) เจ้าแก้วนวรัฐ เจ้าดารารัศมี พระราชชายา หลวงอนุสารสุนทรกิจ (สุ่นฮี้ ชุติมา) ได้ทำการหล่อซ่อมแซมเดงหลวง (ระฆังใหญ่) สมัยพระเจ้ากาวิโลรสสุริยวงศ์ใหม่ มีการเพิ่มจารึกภาษาล้านนา ไทย จีน ลายธาตุประจำปีเกิด ลายชะตาประจำปีเกิด
พ.ศ. 2475 เจ้าแก้วนวรัฐได้นิมนต์ครูบาเถิ้ม (โสภา โสภโณ) วัดแสนฝาง ให้ขึ้นไปเป็นเจ้าอาวาสวัดพระธาตุดอยสุเทพ โดยมีขะโยม (เด็กวัด) เพียง 2 คนตามไปดูแล ตอนนั้นการเดินทางขึ้นเขาลำบาก เต็มไปด้วยสัตว์ร้ายต่างๆ นานา เวลาจะดื่มน้ำต้องเดินเท้าไปตักจากดอยปุย ต่อมาครูบาเถิ้มได้ทำรางน้ำเชื่อมลงมาจากดอยปุยเป็นท่อไม้ไผ่ให้น้ำไหลลงมาวัดพระธาตุดอยสุเทพ คณะสงฆ์ได้ถวายเงินให้ 1,000 รูเปีย เพื่อใช้จ่ายในการบูรณะปฏิสังขรณ์
พ.ศ. 2477-2478 ครูบาศรีวิชัย ได้สร้างถนนขึ้นดอยสุเทพ ซึ่งภายหลังเป็นส่วนหนึ่งของทางหลวงแผ่นดินหมายเลข 1004 เมื่อสร้างเสร็จใหม่ ๆ มีชื่อว่า ถนนดอยสุเทพ ครั้นต่อมาก็ได้เปลี่ยนเป็นถนนศรีวิชัย เพื่อเป็นเกียรติแก่ครูบาศรีวิชัย
พ.ศ. 2484 เจ้าแก้วนวรัฐบูรณะวิหารทิศตะวันตก (พระพุทธชินสีห์สุวรรณเจดีย์) พ.ศ. 2496 บูรณะวิหารทิศตะวันออก (พระพฤหัส)
พ.ศ. 2497 บูรณะซุ้มประตู พระธาตุ แนวกำแพงแก้ว
พ.ศ. 2547-2553 วัดพระธาตุดอยสุเทพและกรมศิลปากรได้ร่วมกันบูรณะครั้งใหญ่ทั้งองค์พระธาตุและปรับปรุงภูมิทัศน์ทั้งหมด
ซานเตียโก อัสกาซิบาร์
ซานเตียโก ลิโอเนล อัสกาซิบาร์ (Santiago Lionel Ascacíbar; เกิดวันที่ 25 กุมภาพันธ์ ค.ศ. 1997) เป็นนักฟุตบอลชาวอาร์เจนตินาที่เล่นในตำแหน่งกองกลางตัวรับให้กับสโมสรเฟาเอ็ฟเบ ชตุทท์การ์ทในบุนเดิสลีกา
บางกอกแอร์เวย์ส เที่ยวบินที่ 125
บางกอกแอร์เวย์ส เที่ยวบินที่ 125 เป็นอุบัติเหตุที่เกิดขึ้นเมื่อวันที่ 21 พฤศจิกายน พ.ศ. 2533 เวลา 11.15 น. สายการบินบางกอกแอร์เวย์ส นำผู้โดยสารบินจากกรุงเทพมหานครไปยังเกาะสมุย ด้วยเครื่องบินเดอ ฮาวิลแลนด์ รุ่น แดช-8 Dash 8-103 ผลิตโดยประเทศแคนาดา ทะเบียน HS-SKI ในขณะที่เกิดฝนตกหนัก นักบินเกิดหลงทิศทาง นำเครื่องบินเข้าไปในเมฆ และตรวจสอบระดับความสูงผิดพลาด เครื่องเสียการทรงตัวและเกี่ยวกับยอดมะพร้าว เครื่องตก ผู้โดยสารและลูกเรือ 38 คน เสียชีวิตทั้งหมด
เจ้าชาย อันไดร โบกอลยุบสกี้
เจ้าชาย อันเดรย์ บากาลยุบสกี้ (Andrei I Bogolyubsky; Андрей Боголюбский; พ.ศ. 1654 - 28 มิถุนายน พ.ศ. 1717) เป็นเจ้าชายแห่ง รอสต๊อพ-ซูสดัล เจ้าผู้ครองนครวลาดิมิร์
พระองค์เป็นพระราชโอรสในพระเจ้าจอร์จที่ 1 แห่งรัสเซีย กับภรรยาคนที่ 2 ในปี พ.ศ. 1712 พระองค์ทรงสามารถยึดครองนครเคียฟได้ และทรงประกาศให้เปลี่ยนเมืองหลวงของรัสเซีย จากเดิมที่อยู่ที่นครเคียฟไปเป็นนครวลาดิมิร์ (นครวลาดิมิร์เป็นเมืองที่อยู่ห่างจากกรุงคอสโกไปทางตะวันออกประมาณ 100 ไมล์) และทรงตั้งพระองค์เองเป็นเจ้าผู้ครองนครวลาดิมิร์ โดยได้ทรงแต่งตั้งพระอนุชาของพระองต์เอง เจ้าชาย เกลบ เป็นเจ้าผู้ครองนครเคียฟ ซึ่งในสมัยของพระองค์ก้ยังมีการรบกันภายในประเทศเพื่อที่จะได้เป็นใหญ่ในรัสเซียอยู่
รายชื่อนก
รายชื่อนก เป็นการรวบรวมรายชื่อนกในแต่ละวงศ์ สกุลและชนิดทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของนก
สำหรับผู้ที่จะเพิ่มเติมรายชื่อนก ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อนกที่มีคนเริ่มเขียนบทความแล้วดูได้ที่ หมวดหมู่รายชื่อนก
{| width="100%"
เอลเดอร์ธิง
เอลเดอร์ธิง (Elder Thing บางครั้งก็เรียกว่า โอลด์วัน ) เป็นมนุษย์ต่างดาวในเรื่องชุดตำนานคธูลู โดยเอลเดอร์ธิงปรากฏตัวครั้งแรกในนิยายเรื่อง At the Mountains of Madness ซึ่งประพันธ์โดยเอช. พี. เลิฟคราฟท์ในปีพ.ศ. 2479 นอกจากนั้นเลิฟคราฟท์ยังระบุถึงเอลเดอร์ธิงในเรื่องสั้น The Dreams in the Witch-House และ The Shadow Out of Time
ลักษณะเบื้องต้น
เอลเดอร์ธิงเป็นสิ่งมีชีวิตจากต่างดาวพวกแรกที่เริ่มตั้งรกรากบนโลกตั้งแต่หนึ่งพันล้านปีก่อน มีความสูงประมาณหกฟุตและลำตัวเป็นทรงไข่แต่สูงเหมือนทรงกระบอกและมีอวัยวะคล้ายกับปลาดาวที่ปลายทั้งสองข้าง อวัยวะนี้ที่อยู่ด้านบนจะเป็นส่วนหัวซึ่งมีตาห้าดวง หนวดสำหรับกินอาหารห้าเส้นและซีเลียซึ่งเป็นอายตนะในความมืด ส่วนที่อยู่ตรงปลายด้านล่างจะเป็นเหมือนขาสำหรับใช้เดิน บริเวณกลางลำตัวของเอลเดอร์ธิงจะมีปีกหนังห้าปีกที่สามารถหุบเข้าไปในตัวได้กับหนวดระยางห้ากลุ่ม ซึ่งหนวดระยางกับปีกเหล่านี้จะเรียงโดยรอบตัวเอลเดอร์ธิงอย่างสม่ำเสมอ
ซานโตโดมิงโก
ซานโตโดมิงโก หรือ ซันโตโดมิงโก (Santo Domingo) หรือชื่อเต็ม ซานโตโดมิงโกเดกุซมัน (Santo Domingo de Guzmán) เป็นเมืองหลวงและเมืองที่ใหญ่ที่สุดของสาธารณรัฐโดมินิกัน และเป็นเมืองใหญ่อันดับ 2 ของบรรดาเมืองที่ตั้งอยู่ในทะเลแคริบเบียน กรุงซานโตโดมิงโกตั้งอยู่บริเวณปากแม่น้ำโอซามา (Ozama river) มีพื้นที่ประมาณ 104.44 ตร.กม. มีประชากร 2,084,852 คนในปี ค.ศ. 2003 (พ.ศ. 2546) และเพิ่มเป็น 2,253,437 คนในปี ค.ศ. 2006 (พ.ศ. 2549) (รวมประชากรในเขตมหานครด้วย) มีความหนาแน่นของประชากร 8,747 คน/ตร.กม. กรุงซานโตโดมิงโกเป็นที่รู้จักกันในนาม "ประตูสู่แคริบเบียน" (gateway to the Caribbean)
เอลเดอร์ธิง
ลักษณะเบื้องต้น
ลักษณะทางกายภาพของเอลเดอร์ธิงนั้นจะคล้ายกับพืชและมีสมองห้าก้อน พฤติกรรมในการกินอาหารและสืบพันธุ์ของเอลเดอร์ธิงยังมีลักษณะทั้งของสัตว์และพืช โดยเอลเดอร์ธิงสามารถกินได้ทั้งอินทรีย์วัตถุและอนินทรีย์วัตถุแต่ก็ชอบกินเนื้อมากกว่า
เอลเดอร์ธิงยังสามารถดำรงชีพได้ทั้งในน้ำและบนบก โดยร่างกายของเอลเดอร์ธิงนั้นสามารถทนต่อแรงกดของน้ำในระดับก้นมหาสมุทรได้ นอกจากนี้ยังสามารถจำศีลได้เป็นเวลานานถึงระดับของยุคสมัย
วิทยาการ
วิทยาการของเอลเดอร์ธิงนั้นไม่ได้รับการบรรยายโดยละเอียดแต่ก็ระบุไว้ว่ามีความก้าวหน้าอย่างมาก ใน At the Mountains of Madness ได้ระบุไว้ว่าเอลเดอร์ธิงนั้นมีอาวุธพลังงานใช้ และเป็นไปได้ว่าจะเป็นผู้สร้างเผ่าพันธุ์ชอกกอธ
สังคม
เนื่องจากเอลเดอร์ธิงขยายพันธุ์ด้วยสปอร์จึงไม่มีความสัมพันธ์ในลักษณะของครอบครัวทางสายเลือด แต่จะจับกลุ่มกันกับพวกที่นิสัยเข้ากันได้มากกว่า บ้านของเอลเดอร์ธิงเป็นเหมือนถ้ำขนาดใหญ่ซึ่งข้าวของเครื่องใช้และเครื่องประดับตกแต่งบ้านจะวางไว้ตรงกลางห้อง ขณะที่ผนังจะวาดภาพประดับไว้ เครื่องใช้จำพวกโต๊ะหรือเก้าอี้ของเอลเดอร์ธิงจะเป็นทรงกระบอก ที่อยู่อาศัยบนบกของเอลเดอร์ธิงจะมีอุปกรณ์คล้ายกับหลอดไฟฟ้าสำหรับให้แสงสว่างไว้ด้วย
ประวัติ
เอลเดอร์ธิงได้สร้างมหานครไว้ทั้งบนบกและใต้น้ำ รวมถึงได้สร้างสิ่งมีชีวิตรุ่นแรกๆของโลก โดยเอลเดอร์ธิงได้ทำการดัดแปลงพันธุกรรมของชอกกอธเพื่อให้เป็นสัตว์ใช้แรงงานทั่วไป แต่ต่อมาเหล่าชอกกอธก็ได้ก่อกบฏต่อเอลเดอร์ธิงและทำให้อารยธรรมของเอลเดอร์ธิงซึ่งพึ่งพาชอกกอธในการทำงานต้องเสื่อมโทรมลงมาก
ซัปโปโระทีวีทาวเวอร์
ซัปโปโระทีวีทาวเวอร์ เป็นหอกระจายสัญญาณโทรทัศน์ในนครซัปโปโระ จังหวัดฮกไกโด ประเทศญี่ปุ่น ก่อสร้างเสร็จเมื่อปี พ.ศ. 2497 ด้วยความสูง 142.7 เมตร มีชั้นชมวิวสูงสุดที่ความสูง 90.38 เมตร ตั้งอยู่ปลายสุดของสวนสาธารณะโอโดริทางทิศตะวันออก
การขับเสภา
การขับเสภาเป็นการเล่าเรื่องประเภทหนึ่งโดยกำเนิดมาจากการเล่านิทาน เมื่อการเล่านิทานเริ่มแพร่หลายจึงได้แต่งเป็นกลอนใส่ทำนองโดยใช้กรับเป็นเครื่องประกอบจังหวะ
วิวัฒนาการของการขับเสภา
การขับเสภาสันนิษฐานว่าเกิดในสมัยสมเด็จพระบรมไตรโลกนาถ ในยุคแรกยังไม่มีดนตรีประกอบ จนถึงรัชสมัยพระบาทสมเด็จพระพุทธเลิศหล้านภาลัยจึงมีวงปี่พาทย์ประกอบ
ประเภทของการขับเสภา
การขับเสภาแบ่งตามลักษณะการแสดงได้ 2 ประเภทดังนี้
สุทิศา พัฒนุช
สุทิศา พัฒนุช หรือเดิมชื่อ อุทิศ พัฒนุช เกิดวันที่ 9 มิถุนายน พ.ศ. 2489 เป็นนักแสดงชาวไทย ชาวตำบลท่าตะโก อำเภอสวี จังหวัดชุมพร เป็นรองนางสาวไทยปี 2508 รุ่นเดียวกับคุณจีรนันท์ เศวตนันท์ ชัชฎาภรณ์ รักษณเวช จากนั้นมีผลงานโฆษณารถจักรยานยนต์ฮอนด้า และได้รับการติดต่อจากหม่อมปริม บุนนาค จากอัศวินภาพยนตร์ ให้มาแสดงภาพยนตร์ รับบทเป็นนางเอกเรื่อง เป็ดน้อย คู่กับไชยา สุริยัน ทำให้เธอแจ้งเกิด และมีผลงานแสดงภาพยนตร์เรื่อย ๆ อย่างเรื่อง บัวหลวง สาวบ้านแต้ สันกำแพง กินรี ละครเร่ นางพญา แสงเดือน พญาโศก เรารักกันไม่ได้ กิ่งแก้ว ล่าพระกาฬ ทะเลฤๅอิ่ม น้ำผึ้งขม ฯลฯ จากนั้นเธอได้แต่งงานมีครอบครัว จึงค่อย ๆ หายไปจากวงการ จนกระทั่งแกรมมี่สร้างภาพยนตร์เรื่อง คู่กรรม (ฉบับธงไชย แมคอินไตย์) เธอกลับมาแสดงบทแม่นางเอก และไม่ได้คืนวงการอีกเลย
พ.ศ. 2449
พุทธศักราช 2449 (นับแบบใหม่) ตรงกับปีคริสต์ศักราช 1906 เป็นปีปกติสุรทินที่วันแรกเป็นวันจันทร์ ตามปฏิทินเกรกอเรียน
ถนนนครอินทร์
ถนนนครอินทร์ หรือ ทางหลวงชนบท นบ.1020 สายนครอินทร์ เป็นเส้นทางการคมนาคมในพื้นที่อำเภอเมืองนนทบุรีและอำเภอบางกรวย จังหวัดนนทบุรี โดยเป็นถนนขนาด 10 ช่องทางจราจร มีเส้นทางเริ่มต้นที่แยกติวานนท์ ในอำเภอเมืองนนทบุรี ไปบรรจบกับถนนกาญจนาภิเษกที่ทางแยกต่างระดับบางคูเวียงในอำเภอบางกรวย
ประวัติ
ถนนนครอินทร์ตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอบางบัวทอง อำเภอเมืองนนทบุรี อำเภอบางกรวย จังหวัดนนทบุรี และเขตตลิ่งชัน เขตภาษีเจริญ กรุงเทพมหานคร พ.ศ. 2537 โดยเป็นหนึ่งในโครงการถนนต่อเชื่อมสายติวานนท์-เพชรเกษม-รัตนาธิเบศร์ (แนวตะวันออก-ตะวันตก) เพื่ออำนวยความสะดวกและความรวดเร็วแก่การคมนาคม การขนส่ง และการจราจร แต่เนื่องจากกฎหมายดังกล่าวได้หมดอายุบังคับใช้ไปก่อนที่กรมโยธาธิการจะสำรวจแนวเขตที่ดินที่จะเวนคืนให้แล้วเสร็จ จึงได้ออกพระราชกฤษฎีกาเดียวกันอีกครั้งในปี พ.ศ. 2542 หลังจากนั้นจึงเริ่มเวนคืนที่ดินและก่อสร้างเส้นทางถนนรวมทั้งสะพานซึ่งจะเป็นตัวเชื่อมถนนทั้งสองฝั่งแม่น้ำเจ้าพระยาเข้าด้วยกัน
รายละเอียดเส้นทาง
เริ่มจากแยกติวานนท์ (จุดตัดระหว่างถนนติวานนท์กับถนนประชาราษฎร์) ในพื้นที่ตำบลตลาดขวัญ อำเภอเมืองนนทบุรี ไปทางทิศตะวันตกเฉียงใต้ ข้ามคลองบางตะนาวศรีเข้าสู่ตำบลบางเขน จากนั้นเข้าเขตตำบลตลาดขวัญอีกครั้งหนึ่ง ก่อนเข้าสู่ตำบลสวนใหญ่และตัดกับถนนพิบูลสงครามที่สี่แยกสะพานพระราม 5 จากนั้นซ้อนกับแนวซอยพิบูลสงคราม 13 (บุรีรังสรรค์) แล้วข้ามแม่น้ำเจ้าพระยา (โดยสะพานพระราม 5) เข้าเขตตำบลบางไผ่ ข้ามคลองบางสีทองเข้าเขตตำบลบางศรีเมือง ข้ามแนวคลองวัดสนามเข้าสู่ตำบลบางสีทอง อำเภอบางกรวย (บริเวณก่อนถึงจุดกลับรถสี่แยกบางสีทอง ซึ่งตัดกับถนนบางกรวย-ไทรน้อย) จากนั้นแนวเส้นทางมุ่งไปทางทิศตะวันตก ข้ามคลองบางกอกน้อยเข้าเขตตำบลบางขนุน เข้าเขตตำบลบางขุนกอง ข้ามคลองบางขุนกอง ผ่านวงเวียนราชพฤกษ์ (จุดตัดกับถนนราชพฤกษ์) ใกล้กับวัดซองพลู จากนั้นข้ามคลองบางไกรนอก ข้ามคลองบางราวนกเข้าสู่ตำบลบางคูเวียง และข้ามคลองบางคูเวียงไปบรรจบกับถนนกาญจนาภิเษกที่ทางแยกต่างระดับบางคูเวียง โดยในทุกแยกที่ถนนสายนี้ผ่านจะมีสะพานข้ามแยกขนาด 6 ช่องจราจร รวมระยะทางทั้งหมด 12.4 กิโลเมตร
ซานฮวน
ซานฮวน (San Juan) เป็นเมืองหลวงและเมืองที่ใหญ่ที่สุดของปวยร์โตรีโก และเป็นเมืองใหญ่อันดับที่ 42 ของสหรัฐอเมริกา มีประชากรประมาณ 434,374 คน (ปี 2543) มีพื้นที่ประมาณ 199.2 ตารางกิโลเมตร ความหนาแน่นของประชากร 3,507.5 คนต่อตารางกิโลเมตร เมืองซานฮวนเป็นเมืองเก่าแก่อันดับ 2 ของเมืองในหมู่เกาะทะเลแคริบเบียนที่ถูกสร้างโดยชาวยุโรปอีกด้วย (เมืองที่เก่าแก่ที่สุดคือซานโตโดมิงโก เมืองหลวงของสาธารณรัฐโดมินิกัน)
พระเจ้ามุนจามย็อง
พระเจ้ามุนจามย็องแห่งโคกูรยอ (문자명왕; Munjamyong) เป็นจักรพรรดิองค์ที่ 21 แห่ง อาณาจักรโคกูรยอ หนึ่งในสามราชอาณาจักรเกาหลี ครองราชย์ระหว่าง ค.ศ. 491-ค.ศ. 519
พระราชประวัติ
เป็นพระราชนัดดาใน พระเจ้าชังซู และเป็นพระราชปนัดดาในพระเจ้าควังแกโทมหาราช โดยทรงขึ้นเป็นรัชทายาทแทนพระราชบิดาที่สิ้นพระชนม์ไปก่อนหน้านั้นเสด็จขึ้นครองราชย์แทนพระอัยกาในปี ค.ศ. 491 (พ.ศ. 1034) ทรงพระนามว่า พระเจ้ามุนจามย็อง (ค.ศ. 491-519) โปรดให้ย้ายเมืองหลวงขึ้นไปอยู่ที่ตอนเหนือของแม่น้ำยาลู ที่ เปียงยาง และโปรดให้สร้างวัดขึ้นวัดหนึ่ง มีชื่อว่า วัดกึมกังซา
สิทธิ์ในการสืบราชสมบัติ
พระเจ้ามุนจามยองสวรรคตในปี ค.ศ. 519 (พ.ศ. 1062) พระราชโอรสองค์โตคือ องค์ชายฮึงอัน จึงเสด็จขึ้นครองราชย์ ทรงพระนามว่า พระเจ้าอันจัง
519
ไรท์บียอนด์
บริษัทไรท์บียอนด์ จำกัด (Right Beyond Co., Ltd.) เป็นบริษัทตัวแทนลิขสิทธิ์ในประเทศไทย จดทะเบียนเป็นนิติบุคคลเอกชนเมื่อวันที่ 7 มิถุนายน 2543 โดยได้ดำเนินธุรกิจภาพยนตร์และโฮมเอนเตอร์เทนเมนท์ โดยการจัดซื้อจัดหาลิขสิทธิ์ภาพยนตร์ และผลิตสินค้าสำหรับตลาดเช่าและจัดจำหน่ายไปยังผู้ค้าประเภทขายขาด โดยมีการนำสินค้าลิขสิทธิ์ภาพยนตร์ สารคดี การ์ตูน ออกสู่ตลาดในรูปแบบ VHS, VCD, DVD
จักรพรรดิจิ้นกง
จักรพรรดิจิ้นกง (Emperor Gong of Jin; 386 – 421) พระนามเดิม ซือหม่า เต๋อเหวิน (司馬德文) จักรพรรดิองค์สุดท้ายแห่งราชวงศ์จิ้นตะวันออกของจีน พระองค์กลายเป็นจักรพรรดิใน ค.ศ. 419 หลังจากพระเชษฐาของพระองค์ จักรพรรดิจิ้นอาน ถูกปลงพระชนม์โดยผู้สำเร็จราชการแผ่นดิน หลิวยฺวี่ และระหว่างรัชสมัยของพระองค์อำนาจส่วนใหญ่อยู่ในกำมือของหลิวยฺวี่ ใน ค.ศ. 420 ภายใต้สถานการณ์บังคับจากหลิวยฺวี่ พระองค์ถูกบีบให้สละราชบัลลังก์ให้หลิวยฺวี่ จบสิ้นราชวงศ์จิ้นตะวันออก
เขตสหพันธ์ไครเมีย
เขตสหพันธ์ไครเมีย (Кры́мский федера́льный о́круг; Crimean Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้ก่อตั้งขึ้นเมื่อวันที่ 21 มีนาคม ค.ศ. 2014 หลังจากที่เกิดวิกฤตการณ์ไครเมีย พ.ศ. 2557 มีพื้นที่ทั้งหมด 27000 km2 และมีประชากรทั้งหมด 2,284,000 คน
ลักซอร์ (เกม)
ลักซอร์ (Luxor) เป็นเกมจับคู่ที่ผลิตโดยมัมโบจัมโบเมื่อปี 2005
วิธีเล่น
ในระหว่างที่เล่นนั้น ลูกบอลกำลังเคลื่อนไปข้างหน้าโดยสคารับ ถ้าลูกบอลถึงปีระมิดแล้วผู้เล่นจะสูญเสียชีวิตไปหนึ่งดวงและต้องเริ่มใหม่ และถ้าผู้เล่นสามารถทำลายมันก่อนที่จะถึงปีระมิดไดก็จะมีแถวลูกบอลใหม่มาแทนที่ และผู้เล่นจะชนะด่านได้โดยทำให้บาร์ความคืบหน้าเต็มแถว
ลักซอร์ HD
ลักซอร์ HD เป็นรุ่นทำใหม่ของลักซอร์ โดยมีความคมชัดสูงและคุณภาพเหมือนกับลักซอร์ 2
การร้องเรียน
หลังโคดมิเนียนเผยแพร่เกมสโตนลูป!ออฟจูราซซิกาบนไอโฟน มุมโบจัมโบได้ส่งข้อความไปทางแอปสโตร์ให้ลบเกมนี้จากร้านค้าเพื่อไม่ให้ลูกค้าสับสน
ณัฐ อินทรปาณ
ณัฐ อินทรปาณ (6 มีนาคม พ.ศ. 2481 — 6 สิงหาคม พ.ศ. 2561) เป็นอดีตกรรมการโอลิมปิกแห่งประเทศไทย อดีตรัฐมนตรีช่วยว่าการกระทรวงการท่องเที่ยวและกีฬา ในรัฐบาลของ พลเอก สุรยุทธ์ จุลานนท์ และอดีตประธานสหพันธ์ยิงเป้าบินแห่งเอเชีย
ประวัติ
ดร.ณัฐ อินทรปาณ เกิดเมื่อวันที่ ที่กรุงเทพมหานคร สำเร็จการศึกษาระดับมัธยมศึกษาจากโรงเรียนอัสสัมชัญและประกาศนียบัตรสาขาการพลศึกษา จากวิทยาลัยครูซิดนี่ย์ ประเทศออสเตรเลีย เมื่อปี พ.ศ. 2506 ระดับปริญญาตรีและปริญญาโท ด้านพลศึกษา จากมหาวิทยาลัยแคลิฟอร์เนีย และสำเร็จการศึกษาระดับปริญญาเอก สาขาการพลศึกษา มหาวิทยาลัยอัลเบอร์ตา ในปี พ.ศ. 2516
ด้านชีวิตครอบครัว สมรสกับนางธิติมา อินทรปาณ มีบุตร 2 คน คือ นางสาวณัฐติมา อินทรปาณ และนายณกุล อินทรปาณ
การทำงาน
ดร.ณัฐ อินทรปาณ ทำงานในด้านการกีฬาของไทย เคยดำรงตำแหน่งสำคัญในวงการกีฬา อาทิ รองประธานกรรมการบริหารกีฬามหาวิทยาลัยแห่งประเทศไทย (กกมท.) ประธานคณะกรรมการเทคนิคเอเชี่ยนเกมส์ ครั้งที่ 8 เลขาธิการคณะกรรมการโอลิมปิกแห่งประเทศไทย และประธานสหพันธ์ยิงเป้าบินแห่งเอเชีย
ในการจัดตั้งรัฐบาลของพลเอกสุรยุทธ์ จุลานนท์ ได้มีการแต่งตั้งให้ ดร.ณัฐ อินทรปาณ ดำรงตำแหน่งรัฐมนตรีช่วยว่าการกระทรวงการท่องเที่ยวและกีฬา ซึ่งเป็นรัฐมนตรีช่วยว่าการคนแรกและคนเดียวของกระทรวงจนถึงปัจจุบัน
ดร.ณัฐ อินทรปาณ ดำรงตำแหน่งคณะกรรมการโอลิมปิกแห่งประเทศไทย (กรรมการ IOC) วาระปี พ.ศ. 2552-2556
ถึงแก่อนิจกรรม
ณัฐ อินทรปาณ ถึงแก่อนิจกรรมด้วยโรคมะเร็ง เมื่อวันที่ 6 สิงหาคม พ.ศ. 2561 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 18 พฤศจิกายน พ.ศ. 2561 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
รายพระนามพระมหากษัตริย์กรีซ
ราชวงศ์วิทเทลส์บัคปกครองราชบัลลังก์กรีซระหว่าง ค.ศ. 1832 จนถึง ค.ศ. 1862 เมื่อผ่านไปยังราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค
แหล่งข้อมูลอื่น
Capi di Stato della Grecia
เรียวโกะ ชิราอิชิ
เรียวโกะ ชิราอิชิ เป็นนักร้องและนักพากย์หญิงที่มีชื่อเสียง โดยมีผลงานมากมายที่เป็นที่รู้จัก ในฐานะนักร้อง เธออยู่ในวงดนตรี ชื่อ DROPS
ประวัติ
วันเกิด : 7 กันยายน ค.ศ. 1982
บ้านเกิด : จังหวัดนาระ ประเทศญี่ปุ่น
กรุ๊ปเลือด : AB
เอ็ม. แชโดวส์
แมทธิว ชาลส์ แซนเดอส์ หรือเป็นที่รู้จักในชื่อ '''เอ็ม. แชโดวส์''' เกิดเมื่อวันที่ 31 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักร้องนำ นักแต่งเพลง และสมาชิกก่อตั้งของวงดนตรีเฮฟวีเมทัลอเมริกันชื่อ อะเว็นจด์เซเวนโฟลด์
ประวัติ
เอ็ม. แชโดวส์ เริ่มต้นร้องเพลงในสมัยที่เขายังเป็นเด็ก และต่อมาได้สนใจในแนวดนตรีร็อกและเริ่มเล่นกีตาร์ รวมถึงเปียโนด้วย เขาร่วมงานกับวงดนตรีแนวพังก์ร็อกที่ชื่อ "ซักเซสฟูลเฟเลียร์" หลังจากนั้นมา เขาได้ก่อตั้งวงอะเว็นจด์เซเวนโฟลด์ ในปี ค.ศ. 1999 ด้วยกันกับเพื่อนสมัยเรียนโรงเรียนมัธยม แซกกี เวนเจนซ์, เดอะเรฟ และ แมตต์ เวนดต์
ในช่วงอัลบั้มแรก เพลงส่วนใหญ่ค่อนข้างหนัก มีการแผดเสียงในเพลงมาก จึงยังไม่ค่อยเป็นที่รู้จักในวงกว้าง แต่ในที่สุดผลงานของพวกเขาก็เริ่มเป็นที่แพร่หลาย ตั้งแต่ที่ เอ็ม. แชโดวส์ ได้ให้สัมภาษณ์กับนิตยสารรีวอลเวอร์ ว่าเส้นเสียงของเขามีปัญหา หรือเส้นเลือดในลำคอแตก การที่จะรักษาเส้นเสียงนี้ให้ดีขึ้น เขาจะต้องไม่แผดเสียงอย่างน้อย 5 ปี พวกเขาจึงจำเป็นจะต้องเปลี่ยนแนวเพลง
แหล่งข้อมูลอื่น
1981
รวมเหล่ายอดคนพิทักษ์โลก
รวมเหล่ายอดคนพิทักษ์โลก (The Incredibles) เป็นภาพยนตร์คอมพิวเตอร์แอนิเมชันแนวซูเปอร์ฮีโร ตลก กำกับและเขียนโดยแบรด เบิร์ด อำนวยการสร้างโดยพิกซาร์ ออกฉายในปี 2547 โดยวอลต์ดิสนีย์พิกเจอส์
รวมเหล่ายอดคนพิทักษ์โลก ได้รับ 2 รางวัลออสการ์ ในสาขาภาพยนตร์แอนิเมชันยอดเยี่ยม และสาขาลำดับเสียงยอดเยี่ยม
ภาคต่อ
รวมเหล่ายอดคนพิทักษ์โลก 2 มีกำหนดฉาย 21 มิถุนายน 2561 โดยจะได้แบรด เบิร์ดและไมเคิล จิอัคคิโนกลับมากำกับและทำดนตรีประกอบตามลำดับ
ต้นไม้เซกเมนต์
ต้นไม้เซกเมนต์ หรือ Segment Tree เป็นโครงสร้างข้อมูลชนิดหนึ่งมีลักษณะเป็นต้นไม้ทวิภาค (Binary Tree)  ที่มีจุดเด่นในการเก็บ และ ถามข้อมูลเป็นช่วงมีขนาดคงที่ เมื่อโครงสร้างของข้อมูลถูกสร้างขึ้น โครงสร้างของไฟล์จะไม่สามารถเปลี่ยนแปลงได้ แต่สามารถปรับปรุงค่าของโหนดได้
โดยรากของ Segment Tree แสดงถึง Array ทั้งหมด A[0 : N - 1] จากนั้นจะแบ่งออกเป็นสองส่วน โดยทางด้านซ้ายจะมีการเก็บข้อมูลในช่วง A[0 : (N-1)/2] และทางด้านชวาจะเก็บข้อมูลในช่วง A[((N-1)/2) + 1 : (N-1)]
Update
เพื่อปรับปรุงองค์ประกอบของ Array และ สะท้อนถึงการเปลี่ยนแปลงที่สอดคล้องกันในโครงสร้างของ Segment Tree สามารถดำเนินการได้โดย ค้นหาใบที่มีองค์ประกอบเพื่อการอัพเดต ซึ่งสามารถทำได้โดยไปที่ด้านซ้ายหรือด้านขวาของNode ตามช่วงเวลาที่มีองค์ประกอบ เมื่อพบใบแล้วจะมีการปรับปรุงเปลี่ยนแปลงที่สอดคล้องกันในเส้นทางจากใบนั้นไปยังราก ซึ่งผลรวมของธาตุจากดัชนี l ถึง r โดยที่ 0 <= l <= r <= n-1
แบบสอบถาม
ในการดำเนินการนี้เราสามารถสืบค้นในช่วงเวลาหรือกลุ่มและส่งคืนคำตอบให้กับปัญหา (เช่น หาค่า น้อยที่สุด / สูงสุด / บวกในส่วนใดส่วนหนึ่ง) และสามารถหาค่าได้อย่างมีประสิทธิภาพจากการหาค่าต่ำสุดและมากสุดจากดัชนี qs (เริ่มต้นแบบสอบถาม) เพื่อqe (สิ้นสุดแบบสอบถาม) ที่0 <=  qs <= qe <= n-1
ตัวอย่างของ Segment Tree
ตัวอย่างของ Segment Tree (ค่าที่น้อยที่สุดในช่วงที่กำหนด) ช่วงของค่าต่ำสุดที่กำหนด
2.ถ้าช่วงโหนดอยู่นอก qs และ qe => infinite
3.นอกเหนือที่กล่าวมา => (ลูกซ้ายของโหนด, qs, qe), (ลูกขวาของโหนด, qs, qe)
ตัวอย่างของ Segment Tree (หาผลบวกของช่วงที่กำหนด) ช่วงผลรวมที่กำหนด
1. ถ้าช่วงของโหนดอยู่ภายใน l และ r  => ค่าที่ส่งคืนในโหนด
2.ถ้าช่วงโหนดอยู่นอก l และ r => 0
3.นอกเหนือที่กล่าวมา => (ลูกซ้ายของโหนด, l, r) + (ลูกขวาของโหนด, l, r)
ความซับซ้อนของเวลา
1. แบบสอบถาม
- เวลาสำหรับการก่อสร้างต้นไม้คือ O (n) มีโหนด 2n-1 ทั้งหมดและค่าของโหนดทุกตัวจะคำนวณเพียงครั้งเดียวในการสร้างโครงสร้าง
- ความซับซ้อนของเวลาในการค้นหาคือ O (log n) เราจะประมวลผลได้มากที่สุด 2 โหนดในทุกระดับและจำนวนของระดับคือ O (log n)
2. Update
- เวลาสำหรับการก่อสร้างต้นไม้คือ O(n) มีโหนด 2n-1 ทั้งหมดและค่าของโหนดทุกตัวจะคำนวณเพียงครั้งเดียวในการสร้างโครงสร้าง
- ความซับซ้อนของเวลาในการค้นหาคือ O(log n) ในการค้นหาผลรวมเราประมวลผลได้มากที่สุดสี่โหนดในทุกระดับและจำนวนของระดับคือ O(log n)
อ้างอิง
leonsim segmenttree ค้นหาเมื่อ 29 เมษายน 2561
geeksforgeeks Segment Tree | Set 2 (Range Minimum Query) ค้นหาเมื่อ 29 เมษายน 2561
Akash Sharma Segment Trees ค้นหาเมื่อ30 เมษายน
เพิงหินภีมเพฏกา
หมู่เพิงหินภีมเพฏกา (Bhimbetka rock shelters) เป็นแหล่งโบราณคดีในรัฐมัธยประเทศ ประเทศอินเดีย ซึ่งมาจากยุคสมัยก่อนประวัติศาสตร์ในยุคพาเลโอลิธิก ถึง เมโซลิธิก และยุคประวัติศาสตร์ เพิงหินนี้เป็นหลักฐานถึงการมีอยูของมนุษย์ที่เก่าแก่ที่สุดในอินเดีย และเป็นหลักฐานของยุคหินปรากฏ เริ่มตั้งแต่ยุคเอชูเลียน  แหล่งโบราณคดีนี้ได้รับสถานะแหล่งมรดกโลกโดยยูเนสโก โดยประกอบด้วยเพิงหินจำนวน 750 แห่ง กระจายในพื้นที่กว้างกว่า 10 km ในอำเภอไรเสน เพิงหินบางส่วนมีอายุเก่าแก่กว่า 100,000 ปี
เพิงหินบางส่วนปรากฏหลักฐานจิตรกรรมถ้ำ ชิ้นที่เก่าแก่ที่สุดนั้นอายุราว 10,000 ปี (ตั้งแต่ราว 8,000 ปี ก่อน ค.ศ.) ตรงกับยุคเมโซลิธิกของอินเดีย    ภาพเขียนที่ปรากฏนั้นเป็นรูปคนและสัตว์  นอกจากนี้ยังพบภาพเขียนจากยุคก่อนประวัติศาสตร์สมัยอื่น ๆ เรื่อยมาจนถึงยุคกลาง และมีปรากฏในเพิงหินเดี่ยว ๆ พบภาพวาดจาง ๆ แสดงภาพมนุษย์ถือสามง่ามกำลังเต้นระบำ นักโบราณคดี วี เอส วกันการ์ตั้งชื่อเล่นให้กับภาพเขียนนี้ว่า "นาฏราช"  และประมาณว่าภาพเขียนสีในราว 100 เพิงหินได้จางหายไปหมดแล้ว งานศิลปะบนหินเหล่านี้เก่าแก่ที่สุดแห่งหนึ่งในอินเดีย และหมู่เพิงหินเหล่านี้ถือได้ว่าเป็นหนึ่งในกลุ่มแหล่งโบราณคดียุคก่อนประวัติศาสตร์ที่ใหญ่ที่สุดแห่งหนึ่งในอินเดียเช่นกัน
ในเดือนกุมภาพันธ์ 2021 มีการค้นพบฟอสซิลของดิกินซอเนียที่ภีมเพฏกา
ซาเอบะ เรียว
ซาเอบะ เรียว (冴羽 獠) เป็นตัวละครเอกจากเรื่องซิตี้ฮันเตอร์ โดยชื่อซาเอบะ เรียวนั้น เป็นชื่อที่เรียวตั้งขึ้นมาเอง เนื่องจากครอบครัวเกิดอุบัติเหตุเครื่องบินตก เหลือเรียวเท่านั้นที่รอดชีวิต เขาจึงไม่ทราบชาติกำเนิดที่แน่ชัดของตัวเอง ซึ่งสถานที่ที่เครื่องบินตกนั้นกำลังเกิดสภาวะสงครามกันอยู่ซึ่งเรียวได้เข้าร่วมกับฝ่ายกบฏ โดยการฝึกสอนของโจรฝ่ายกบฏที่ชื่อว่า ไคบาระ ชิน ซึ่งเรียวนั้นนับถือเหมือนกับพ่อของตัวเอง การทำสงครามในครั้งนี้นั้น เขาได้สู้กับหน่วยรบของรัฐบาลที่มี อุมิโบซึหรือฟอลคอน ร่วมอยู่ด้วย โดยเรียวนั้นเป็นผู้ที่ทำให้อุมิโบซึต้องสูญเสียสภาพการมองเห็นไปแม้ว่าจะไม่ถาวรก็ตาม หลังจากที่สงครามจบลง พวกกบฏที่เรียวสังกัดอยู่นั้นเป็นฝ่ายพ่ายแพ้ พวกเรียวจึงถูกเนรเทศออกจากประเทศ เรียวจึงไปที่อเมริกา และได้ร่วมงานกับคู่หูหลายคนทั้ง มิค แองเจิ้ล และบลัดดี้ แมรี่ แต่หลังจากนั้นเรียวก็ลักลอบเข้ามาที่ประเทศญี่ปุ่นโดยใช้ชื่อว่าซาเอบะ เรียว
ที่ญี่ปุ่น เรียวทำธุรกิจรับจ้างนอกกฎหมายคือเป็นมือปืน บอร์ดี้การ์ด โดยเขามีความเชื่อว่าเรื่องบางเรื่องก็ต้องใช้ด้านมืดเข้าจัดการจึงจะเหมาะสม ที่ญี่ปุ่น เรียวได้คู่หูใหม่ซึ่งอดีตเคยเป็นตำรวจฝีมือดีชื่อว่า มากิมูระ แต่ไม่นานมากิมูระก็ถูกกลุ่มค้ายาเสพติดระดับโลกฆ่าตาย เรียวจึงมาจับคู่กับ คาโอริซึ่งเป็นน้องสาว(บุญธรรม) ของมากิมูระแทน โดยใช้ชื่อว่า ซิตี้ฮันเตอร์ และมีรหัสลับในการเรียกหาคือ XYZ
เรียวเป็นคนที่มี 2 บุคลิกในตัวเอง ซึ่งก็คือบุคลิกของหนุ่มเจ้าชู้ลามกจนเข้าข่ายโรคจิต ถือเป็นตัวอันตรายของเหล่าบรรดาสาวสวยทั้งหลาย แต่อีกบุคลิกหนึ่งนั้นเรียวกลับเป็นคนขรึมที่สาวๆหากได้ใกล้ชิดก็ต้องหลงใหลกันทั้งนั้น นอกจากนี้ แก่นตัวตนของเรียวนั้นยังแฝงไปด้วยความเหงา อ้างว้าง แต่ก็มีความอบอุ่นที่พร้อมให้กับคนอื่นเสมอ
เนื่องจากว่าเรียวนั้นไม่มีวันเกิดเพราะว่าจำไม่ได้ คาโอริจึงตั้งให้ใหม่ว่าให้เกิดวันที่ 26 มีนาคม
ซาเอบะ เรียว ในเรื่อง Angel Heart
ซาเอบะ เรียวที่ปรากฏตัวอยู่ในเรื่อง Angel Heart นั้น เป็นซาเอบะ เรียวที่อยู่ในโลกขนานของ ซาเอบะ เรียวในเรื่อง ซิตี้ฮันเตอร์ แต่มีพื้นฐานนิสัยและความสามารถที่ใกล้เคียงกัน
ซาเอบะ เรียว อาศัยอยู่กับคาโอริในเมืองชินจูกุ ทั้งคู่มีความรักให้แก่กัน แต่ว่าไม่นานเรียวก็ต้องสูญเสียคาโอริผู้หญิงอันเป็นที่รักไปเนื่องจากอุบัติเหตุ หลังจากที่คาโอริจากไป ชีวิตของเรียวก็ไม่เหมือนเดิม แม้จะยังมีความลามกอยู่ตลอดเวลาก็ตามแต่นั่นก็เป็นเหมือนกับการหลอกตัวเองเท่านั้นซึ่งลึกๆแล้วตัวเรียวเองก็รู้ว่า ตัวเขาเองนั้นไม่สามารถขาดคาโอริได้
จนกระทั่งวันหนึ่ง เรียวได้พบกับเด็กสาวปริศนาคนหนึ่ง ชื่อว่าจางอิง ซึ่งตัวจางอิงนั้นให้บรรยากาศที่เหมือนกับคาโอริ เรียวจึงตามหาเด็กสาวคนนี้จนพบ เมื่อรู้ว่าหัวใจของจางอิงนั้นเป็นหัวใจของคาโอริ (คาโอริได้ลงชื่อบริจาคหัวใจเอาไว้ โดยจุดประสงค์ที่แท้จริงนั้นก็มีไว้เพื่อสำหรับเรียว)เรียวรับจางอิงไว้เป็นลูกของตนเองโดยพยายามทำหน้าที่พ่อที่ดีต่อจางอิง เนื่องจากจางอิงนั้นเป็นคนที่บกพร่องเรื่องอารมณ์ของมนุษย์
เรียวใน Angel Heart ยังคงมีความสามารถไม่ต่างจากเรียวในภาค ซิตี้ฮันเตอร์ ความแม่นยำในการยิงปืนที่แม้ว่าจะยิงในระยะไกล ระบบประสาทสัมผัสของรังสีฆาตกรรมยังคงเต็มไปด้วยประสิทธิภาพ แต่จุดที่ด้อยลงไปจากเรียวในภาค ซิตี้ฮันเตอร์ นั้นก็คือเรื่องของความเร็วที่ลดลงเนื่องจากเรียวคนนี้มีอายุมากกว่าเรียวในซิตี้ฮันเตอร์หลายปี บางครั้งเส้นยึดเอาดื้อๆก็มี
มากิมูระ ฮิเดยูกิ
มากิมูระนั้น ก่อนที่จะมาเป็นคู่หูกับเรียว เขาเคยเป็นตำรวจมาก่อน โดยทำงานร่วมกับตำรวจสาวชื่อว่า โนงามิ ซาเอโกะ แต่เนื่องจากมีคดีค้ามนุษย์ที่ไม่สามารถปิดได้ แถมคดีนี้ยังนำมาด้วยความสูญเสียของเหล่าตำรวจหญิงอีกมากมาย มากิมูระแสดงความรับผิดชอบโดยการลาออก หลังจากนั้นเขาก็ได้พบกับเรียวเป็นคู่หู ซึ่งไม่น่าเชื่อว่าอดีตตำรวจผู้ยึดถือความยุติธรรมอย่างเขาจะมาเป็นคู่หูร่วมทำธุรกิจนอกกฎหมายกับเรียว เป็นเพราะมากิมูระรู้ว่าสิ่งที่เรียวทำอยู่นั้นเป็นสิ่งที่ถูกต้อง
มากิมูระมีน้องสาวบุญธรรมชื่อว่าคาโอริ แม้ว่าจะไม่ใช่น้องสาวแท้ของตนเอง แต่มากิมูระก็เอาใจใส่ดูแลเหมือนกับเป็นน้องแท้ๆ และในวันเกิดครบรอบ 20 ปีของคาโอริ มากิมูระจะบอกความจริงเรื่องนี้กับเธอ แต่น่าเสียดายที่มากิมูระไม่มีโอกาสได้บอก เนื่องจากถูกองค์กรค้ายาเสพติดที่ชื่อยูเนี่ยนเทโอปาฆ่าตาย ก่อนตายเขาได้ฝากคาโอริไว้กับเรียว
มากิมูระ คาโอริ
มากิมูระ คาโอริ คู่หูคนปัจจุบันของเรียว นามสกุลเดิมของคาโอริคือ ฮิสะฮาชิ ซึ่งเป็นนามสกุลของพ่อของเธอ คาโอรินั้นเป็นลูกกำพร้าเนื่องจากพ่อที่เป็นโจรนั้นเสียชีวิต พ่อของมากิมูระจึงนำคาโอริมาเลี้ยง คาโอริจึงเป็นน้องสาวของมากิมูระตั้งแต่บัดนั้นเป็นต้นมา
คาโอริพบกับเรียวครั้งแรกเมื่อวันที่ 26 มีนาคม เนื่องจากสงสัยว่ามากิมูระนั้นแท้จริงทำงานอะไรกันแน่ เมื่อได้รู้ว่าทำงานด้านมืดทำให้คาโอริรู้สึกช็อคเป็นอย่างมาก เธอสงสัยคู่หูของพี่ชายตัวเองซึ่งก็คือเรียว โดยคิดว่าเรียวเป็นคนดึงพี่ชายของตนเข้ามาสู้ด้านมืด ระหว่างสะกดรอยตามนั้นเผอิญว่ามีคนต้องการกำจัดเรียวพอดี คาโอริจึงได้เห็นโลกอันแสนโหดร้ายที่เรียวและพี่ชายตัวเองอาศัยอยู่ เธอเสียใจมากที่พี่ชายที่เธอรักกลายเป็นคนเห็นแก่เงินมากกว่าชีวิตคน แต่เรียวก็พิสูจน์ให้คาโอริได้เห็นว่าสิ่งที่เขาและพี่ชายของเธอทำนั้นเป็นสิ่งที่ถูกต้องแม้ว่าจะทำจากด้านมืดก็ตาม เมื่อคาโอริได้สัมผัสถึงตัวตนที่แท้จริงของเรียว คาโอริก็แอบปลื้มเรียวอยู่ลึกๆ
เมื่อมากิมูระตายไป คาโอริก็มารับช่วงต่อจากพี่ชายของคนเอง โดยทำหน้าที่เป็นผู้ติดต่อระหว่างเรียวกับลูกค้า (และคอยกันลูกค้าสวยๆ)
เคนนี่ ฟิลด์
เคนนี่เป็นคู่หูของเรียวสมัยที่อยู่ที่อเมริกา แต่ได้จบชีวิตลงไปแล้ว โดยผู้ที่สังหารเขานั้นก็คือเรียวนั่นเอง แต่นั่นก็เป็นสิ่งที่เขาต้องการ เนื่องจากว่าเขาถูกองค์กรขนาดใหญ่บีบบังคับให้เขาจัดการเรียวซะ หาไม่แล้ว ลูกสาวของเขา (ซอนญ่า ฟิลด์) ซึ่งยังเด็กจะต้องถูกฆ่า เคนนี่ไม่มีทางเลือกจึงได้ไปท้าดวลกับเรียว เรียวนั้นไม่ต้องการดวลแต่ก็จำใจต้องทำ และท้ายสุด เคนนี่ก็จบชีวิตลงด้วยฝีมือของเรียว โดยก่อนตายนั้นเขาได้ฝากซอนญ่าไว้กับเรียว โดยขอให้เรียวพาซอนญ่าไปสู่ด้านสว่าง ซึ่งไม่ใช่ทางของทั้งเคนนี่และเรียวอาศัยอยู่
บลัดดี้ แมรี่
บลัดดี้ แมรี่ หรือ โรสแมรี่ มูน คู่หูสาวสวยของเรียวสมัยที่อยู่อเมริกา เป็นคนที่รู้เรื่องราวในอดีตของเรียวผ่านจากพ่อของเธอซึ่งเป็นคู่หูคนแรกของเรียว แม้ว่าจะเป็นผู้หญิงแต่ก็มีฝีมือดี (ผิดกับคาโอริ) แต่เธอก็ต้องการหลุดพ้นจากโลกแห่งการฆ่าฟัน ต่อมาได้รู้จักเอริค ซึ่งเป็นคนที่ชักนำเธอออกจากวงการนี้ และในที่สุดเธอก็ได้เป็นนางแบบชื่อดัง แต่อย่างไรก็ตาม เธอก็ยังคงต้องเข้ามาพันพันกับโลกของการฆ่าฟันอีกครั้งเมื่อเอริคถูกลักพาตัวไป หนทางเดียวที่จะช่วยเอริคได้ก็คือต้องฆ่าเรียวซะ แต่เธอไม่อาจฆ่าเรียวได้เนื่องจากว่าเป็นห่วงคาโอริที่หากขาดเรียวไปคงจะไม่สามารถมีชีวิตอยู่ต่อไปได้ และเธอกับคาโอริก็ได้รวมพลังกันเพื่อช่วยเอริคออกมา และในที่สุดด้วยความเชื่อเหลือเรียวและอุมิโบสึ เธอก็สามารถช่วยเอริคออกมาได้สำเร็จและออกจากวงการนางแบบไปเพื่อไปหาชีวิตที่สงบสุขอย่างแท้จริง ในช่วงท้ายของเรื่อง เธอกลับมาช่วยเรียวอีกครั้งหนึ่งด้วย
มิค แองเจิ้ล
คู่หูของเรียวสมัยอยู่ที่อเมริกา ใช้ชื่อทีมร่วมกันว่า CITY HUNTER เป็นมือปืนที่ได้รับการขนานนามว่าเป็นอันดับ 1 ของอเมริกา มีความสามารถเทียบเท่ากับเรียว แต่จะต่างกับเรียวตรงที่สามารถฆ่าเพื่อนตัวเองได้หากได้ค่าจ้างที่คุ้มค่า เคยได้รับการจ้างวานจากองค์กรยาเสพติดอันดับ 1 ของโลกให้มาฆ่าเรียว เรื่องราวของมิคนั้นอยู่ใน manga เล่มที่ 32
โรเบิร์ต แฮริสัน
คู่หูของเรียว อีกคนที่อเมริกา เป็นนักกวาดล้างมือหนึ่งของอเมริกา  เรียวเป็นหนี้บุญคุณเค้า  แต่ใจแข็งและมืออาชีพกว่า  นั่นคือ  เมื่อใครจ้างงานเค้า  เค้าจะไม่ทรยศนายจ้าง  อันไปสู่จุดจบของเค้า  นั่นคือ การที่เรียวออกปากชอให้เค้าช่วย คุ้มกันองค์หญิงแองเจล่า  ให้ถึงวันที่ลงนามเจรจากับพวกกบฏ  แต่  เค้าได้รับงานลอบสังหารองค์หญิงมาแล้วด้วยก่อนหน้านี้  ทำให้เรียวและเค้า  ต้องตัดสินกันในครั้งสุดท้าย  เป็นคนที่เรียวนึกเสียใจที่สุด หลังจากการสังหารเค้า  ปรากฏตัวในอะนิเมะ เท่านั้น
อุมิโบซึ
อุมิโบซึ หรือฟอลคอน หรือ อิจูอิง ฮายาโตะ ในอดีตเคยเป็นทหารรับจ้างของฝ่ายรัฐบาลที่ทำสงครามต่อต้านฝ่ายกบฏ ซึ่งเป็นฝ่ายที่เรียวสังกัดอยู่ ในสงครามครั้งนั้น อุมิโบซึปะทะกับเรียวซึ่งตอนนั้นเรียวถูกครอบงำด้วยยาเสพติด หน่วยทหารในกองของอุมิโบซึถูกเรียวฆ่าตายหมดเหลือเพียงอุมิโบซึเพียงคนเดียวที่รอดชีวิต แต่ก็ต้องสูญเสียสัมผัสการมองเห็นไปแม้จะไม่ถึงขึ้นตาบอดในขณะนั้นก็ตาม
อุมิโบซึระหว่างที่เป็นทหารนั้นได้ชุบเลี้ยงเด็กผู้หญิงคนหนึ่งนามว่า มิกิ ไว้ แต่เพราะไม่ต้องการให้มิกิก้าวเข้ามาสู่โลกแห่งการฆ่าฟันเหมือนตัวเอง เขาจึงตัดสินใจทิ้งมิกิไว้ตามลำพัง
ฝีมือของอุมิโบซึนับว่าเทียบเท่ากับเรียว หลายครั้งที่ทั้งคู่ร่วมมือช่วยเหลือกัน และหลายครั้งที่ทั้งคู่ต้องต่อสู้กัน แต่ทั้งคู่ก็ยังคงเป็นเพื่อนที่ดีต่อกัน
โนงามิ ซาเอโกะ
หมวดโนงามิ ซาเอโกะ เป็นลูกสาวคนโตของอธิบดีกรมตำรวจ ในอดีตเคยทำงานร่วมกับ มากิมูระ ได้ชื่อว่าเป็นสุดยอดคู่หูแห่งกรมตำรวจ หลังจากมากิมูระตายไป ซาเอโกะก็ต้องทำงานตามลำพัง หากมีงานไหนยากๆ เธอก็จะมาขอความช่วยเหลือจากเรียว (โดยการหลอกว่าจะให้แอ้มเป็นค่าจ้าง)หลายงานที่เธอทำคู่กับเรียว ฝีมือการสืบสวนของซาเอโกะก็นับว่ายอดเยี่ยมเหมือนกัน
มิกิ
อดีตเด็กกำพร้าเพราะสูญเสียพ่อแม่ไปเนื่องจากภาวะของสงคราม ได้รับการชุบเลี้ยงโดย ฟอลคอน (อุมิโบซึ)แต่หลังจากนั้นฟอลคอนก็ทิ้งเธอไปเพราะหวังจะให้เธออยู่ในโลกของคนธรรมดา แต่เธอออกตามหาฟอลคอนจนได้เจอกันที่ญี่ปุ่น แต่ตอนแรกฟอลคอนไม่ยอมรับเธอเป็นคู่หู โดยมีข้อแม้ว่าต้องฆ่าเรียวให้ได้ แต่ด้วยความช่วยเหลือของเรียว ในที่สุดเธอก็ได้เป็นคู่หูของฟอลคอน โดยเปิดร้านกาแฟร่วมกัน และก็ได้แต่งงานกัน
อาโซ คาสุมิ
หญิงสาวแสนสวย เกิดในตระกูลโจร มีหน้าที่ต้องขโมยของสืบทอดกันต่อมาเรื่อยๆ แต่สุดท้ายก็โดนเรียวขโมยหัวใจไป ซึ่งหากจะพ้นจากกฎผูกมัดในเรื่องของการแต่งงานที่ตั้งไว้ตั้งแต่ในสมัยของบรรพบุรุษ เธอจะต้องขโมยหัวใจของเรียวมาให้ได้ ดังนั้นเธอจึงมาเป็นพนักงานในร้านกาแฟของอุมิโบสึ เพื่อหาโอกาสมัดใจเรียวให้ได้
โนงามิ เรกะ
น้องสาวของซาเอโกะ ในอดีตเคยเป็นตำรวจมาก่อน แต่ลาออกมาเปิดสำนักงานนักสืบฝั่งตรงข้ามแมนชั่นของเรียว ไม่นิยมการหลอกให้งานแบบซาเอโกะ แต่จะใช้งานตรงๆเลย ต่อมาก็หลงรักเรียว
ไคบาระ ชิน
หากตัดพ่อของแมรี่ออกไปแล้ว บุคคลอีกคนหนึ่งที่สนิทกับเรียวในช่วงที่อยู่ในกองทัพของฝ่ายกบฏก็คือ ไคบาระ ชิน มีครั้งหนึ่ง เรียวพลาดถูกจับไป ไคบาระเสี่ยงชีวิตเข้าไปช่วยเรียว ขากลับพลาดเหยียบกับระเบิดทำให้ต้องสูญเสียขาข้างซ้ายของตัวเองไป ด้วยเหตุนี้ทำให้เรียวนับถือไคบาระเหมือนกับเป็นพ่อแท้ๆของตน
แต่ไคบาระก็หักหลังเรียวโดยการใช้ยาเสพติดกับเรียวนั่นก็คือ แองเจิล ดัสต์ ทำให้เรียวกลายเป็นอสูรสงคราม ฆ่าทหารฝ่ายตรงข้ามจนหมด ซึ่งทหารกองนั้น 1 ในนั้นก็มีอุมิโบสึรวมอยู่ด้วย แต่อุมิโบสึเป็นเพียงคนเดียวที่รอดชีวิต ยามที่ยาหมดฤทธิ์ เรียวกลับมามีสติ สิ่งที่กองอยู่ตรงหน้าของเขาก็คือซากศพของเหล่าทหารที่เขาเป็นผู้ปลิดชีวิตโดยที่ไม่รู้ตัว มันเป็นสิ่งที่เรียวสะเทือนใจที่สุดแม้จนถึงทุกวันนี้เรียวก็ยังไม่อาจจะลืมเลือนไปได้ อดีตที่น่าเศร้า หลังสงครามสิ้นสุด พวกเรียวเป็นฝ่ายพ่ายแพ้ถูกเนรเทศ เรียวกับไคบาระก็แยกจากกัน โดยเรียวลักลอบเข้าประเทศญี่ปุ่น ส่วนไคบาระหายสาบสูญไป ต่อมากลายเป็นผู้นำของยูเนี่ยนเทโอปาซึ่งเป็นองค์การค้ายาเสพติดอันดับ 1 ของโลก
หากพูดถึงยูเนี่ยนแล้ว มากิมูระอดีตคู่หูของเรียวก็ถูกคนขององค์กรนี้จัดการไป นอกจากนี้ ผู้ที่ส่งมิคมาเพื่อจัดการเรียวก็คือผู้นำขององค์กรนี้ ซึ่งก็คือไคบาระนั่นเอง
ไคบาระจบชีวิตลงด้วยการดวลปืนกับเรียว แต่ถึงแม้ว่าดูเหมือนว่าไคบาระจะเกลียดเรียว ลึกๆเขาก็ยังคงรักเรียวอยู่ เรียวก็เช่นกัน แม้ว่าไคบาระจะหลอกใช้เรียวให้ทำเรื่องเลวร้ายหรือกระทั่งส่งคนมาฆ่าเรียว แต่ลึกๆเรียวก็ยังคงรักไคบาระเช่นกัน
ไรอัน เซสเซยง
กัวซี ไรอัน เซสเซยง (Kouassi Ryan Sessegnon; เกิด 18 พฤษภาคม ค.ศ. 2000) เป็นนักฟุตบอลชาวอังกฤษที่เล่นได้ทั้งในตำแหน่งแบ็กซ้ายและปีกซ้าย ปัจจุบันเล่นให้กับฮ็อฟเฟินไฮม์โดยยืมตัวมาจากทอตนัมฮอตสเปอร์ และทีมชาติอังกฤษรุ่นอายุไม่เกิน 21 ปี
เซสเซยง เริ่มต้นการลงเล่นฟุตบอลกับทีมเยาวชนของ ฟูลัม แล้วจึงได้ลงเล่นให้กับทีมชุดใหญ่ครั้งแรกตั้งแต่อายุ 16 ปีในปี ค.ศ. 2016 โดยเขาเป็นนักฟุตบอลที่เกิดในคริสต์ทศวรรษ 2000 คนแรกที่ทำประตูให้กับทีมชุดใหญ่ได้ในเกมลีกฟุตบอลอาชีพของอังกฤษ และเป็นผู้เล่นที่อายุน้อยที่สุดที่ทำประตูได้ในอีเอฟแอลแชมเปียนชิป โดยในฤดูกาล 2017–18 เซสเซยง ช่วยให้ทีมเลื่อนชั้นสู่พรีเมียร์ลีก ได้สำเร็จ หลังจากชนะเลิศการเพลย์ออฟ เขาลงเล่นให้กับฟูลัมทั้งหมด 120 นัด และทำ 25 ประตูก่อนที่เขาจะย้ายไปเล่นให้กับทอตนัมฮอตสเปอร์ใน ค.ศ. 2019 ด้วยค่าตัว 25 ล้านปอนด์
นอกจากนี้ เซสเซยง ยังลงเล่นให้กะบทีมชาติอังกฤษชุดเยาวชนมาตั้งแต่รุ่นอายุไม่เกิน 16 ปี เขาผ่านการลงเล่นฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2016 และฟุตบอลชิงแชมป์แห่งชาติยุโรป รุ่นอายุไม่เกิน 21 ปี ในปี ค.ศ. 2019 รวมถึงยังพาทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 ที่ประเทศจอร์เจีย และได้เป็น 1 ใน 11 ผู้เล่นของทีมยอดเยี่ยมประจำการแข่งขันอีกด้วย
อ้างอิง
2000
SAS
SAS หรือ เอสเอเอส สามารถหมายถึง
มักนีโตกอสค์
มักนีโตกอสค์  (Магнитогорск) เป็นเมืองอุตสาหกรรมในเชเลียบินสค์โอบลาสต์ ประเทศรัสเซีย ตั้งอยู่ทางฝั่งซ้ายของแม่น้ำอูรัล เมืองมีประชากร 407,775 คน (ค.ศ. 2010) เมืองนี้แรกเริ่มเป็นหมู่บ้านในบริเวณทุ่งหญ้าสเตปป์ทางตะวันออกของเทือกเขาอูรัล มีชาวบัชเคียร์และชาวคีร์กิซอาศัยอยู่ ดำรงชีวิตด้วยการเลี้ยงปศุสัตว์ แต่หลังจากที่พบแร่เหล็กแมกนีไทต์ในบริเวณภูเขา 2 ลูกที่อยู่ใกล้เคียง โดยมีชื่อเมืองคือ มักนิตยานา ในปี ค.ศ. 1930 รัฐบาลสหภาพโซเวียตได้เริ่มพัฒนา และได้กลายเป็นเมืองใหญ่ในปี ค.ศ. 1933
หน่วยปฏิบัติการพิเศษทางอากาศ
สเปเชียลแอร์เซอร์วิส (Special Air Service; อักษรย่อ: SAS) เป็นหน่วยรบพิเศษของกองทัพบกบริติช ก่อตั้งขึ้นในปี 1941 เป็นหน่วยระดับกรม และต่อมาจัดระเบียบใหม่เป็นเหล่าในปี 1950 หน่วยปฏิบัติหน้าที่หลายบทบาทรวมทั้งการลาดตระเวนลับ การต่อต้านการก่อการร้าย การปฏิบัติโดยตรงและการช่วยเหลือตัวประกัน สารสนเทศและการปฏิบัติหน้าที่ส่วนมากเกี่ยวกับหน่วยเป็นความลับมาก และรัฐบาลบริติชและกระทรวงกลาโหมไม่ออกความเห็นเนื่องจากปฏิบัติการของหน่วยมีความละเอียดอ่อน
เหล่าฯ ปัจจุบันประกอบด้วยกรมปฏิบัติการพิเศษทางอากาศที่ 22 ซึ่งเป็นองค์ประกอบตามแบบของกำลังรบพิเศษสหราชอาณาจักร​ เช่นเดียวกับกรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) (กรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) เคยเป็นหน่วยสำรองภายใต้การบัญชาการปฏิบัติการของกองพลน้อยข่าวกรอง ตรวจตราและลาดตระเวนที่ 1​ ตั้งแต่ ค.ศ. 2014–ถึง ค.ศ. 2019)
หน่วยปฏิบัติการพิเศษทางอากาศมีรากเหง้าในปี 1941 และสงครามโลกครั้งที่สอง มีการก่อตั้งใหม่เป็นส่วนหนึ่งของกองทัพรักษาดินแดนในปี 1947 ชื่อ กรมปฏิบัติการพิเศษทางอากาศที่ 21 (อาร์ทิสส์) ส่วนกรมปฏิบัติการพิเศษทางอากาศที่ 22 ซึ่งเป็นส่วนหนึ่งของกองทัพตามแบบ มีชื่อเสียงและเป็นที่รู้จักทั่วโลกหลังการช่วยเหลือตัวประกันเกือบทั้งหมดยกเว้นหนึ่งคนระหว่างการปิดล้อมสถานเอกอัครราชทูตอิหร่านในปี 1980 ซึ่งมีการแพร่สัญญาณโทรทัศน์
เฉวียนกงจู่
ซุน หลู่ปัง (孫魯班) พระนามรอง ต้าหู่ (大虎) องค์หญิงแห่ง ง่อก๊ก ใน ยุคสามก๊ก ของจีน เป็นพระราชธิดาองค์ใหญ่ของ พระเจ้าซุนกวน องค์ปฐมจักรพรรดิของ ง่อก๊ก และพระสนมของพระองค์ ปู้ฮูหยิน ซุน หลู่ปัง มีอีกพระนามที่เรียกตามธรรมเนียมจีนด้วยชื่อตระกูลของพระสวามีและตำแหน่งคือ เฉวียนกงจู่ (全公主) (สำเนียงจีนฮกเกี้ยน จวนกงจู้) และ องค์หญิงพระองค์ใหญ่ (長公主) เพราะสันนิษฐานว่าพระนางอาจเป็นพระราชธิดาองค์ใหญ่ของพระเจ้าซุนกวน
พระประวัติ
องค์หญิงเฉวียนกงจู่เป็นพระราชธิดาองค์ใหญ่ของ พระเจ้าซุนกวน ปฐมจักรพรรดิแห่ง ง่อก๊ก และพระสนมของพระองค์ ปู้ฮูหยิน
พรรคสหประชารัฐ
พรรคสหประชารัฐสิ้นสภาพความเป็นพรรคการเมืองเมื่อวันศุกร์ที่ 17 มิถุนายน พ.ศ. 2565 ภายหลังจากที่ประชุมคณะกรรมการบริหารพรรคสหประชารัฐ ครั้งที่ 1/2565 ได้มีมติให้เลิกพรรค เนื่องจากไม่สามารถดำเนินการตามมาตรา 33 วรรคหนึ่ง (1) และ (2) ของพระราชบัญญัติประกอบบรัฐธรรมนูญว่าด้วยพรรคการเมือง พ.ศ. 2560 ได้
แคลอรี่ส์ บลาห์ บลาห์
แคลอรี่ส์ บลาห์ บลาห์ (Calories Blah Blah) เป็นนักร้องคู่ดูโอสัญชาติไทย ในสังกัด จีเอ็มเอ็ม แกรมมี่ มีสมาชิกคือ “ป๊อป - ปองกูล สืบซึ้ง” และ “วิน - อัศวิน ดุริยางกูร” โดยมีผลงานอัลบั้มแรกคือ อัลบั้ม Calories ต่อมาออกผลงานอัลบั้มที่นำเพลงเก่ามาทำใหม่ในชุด Coffee Break และชุด Big Man & a Little Jazz ที่มีเพลงดังอย่าง “ยืนยัน” มิวสิควิดีโอเพลงแรกจากอัลบั้มที่ได้สายป่าน - อภิญญา สกุลเจริญสุข มาเป็นนางเอก
หลังจากที่ห่างหายไป 3 ปีกับอัลบั้มแรกจึงออกผลงานอัลบั้มชุดที่ 2 Hi season ที่มีซิงเกิ้ลแรก อย่างเพลง "ฤดูอกหัก" และเพลงที่ 2 คือ "อย่าไปไหนอีกนะ" ต่อมาออกผลงานอัลบั้มตามมาอีก เช่น Green wave Cover Night Plus By Calories Blah Blah (2552), Sugar added (2552), Love Delivery (2553) และมีอัลบั้มรวมเพลงของแคลอรี่ส์ บลาห์ บลาห์ ในชื่อ Calories (Extra LOVE XL)
ในปี 2555 ปองกูล สืบซึ้งและอัศวิน ดุริยางกูร ได้ออกมาประกาศว่าขอยุติการเป็นวงแคลอรี่ส์ บลาห์ บลาห์ เนื่องจากการทำงานช่วงหลังของเขาทั้งสองคนมีปัญหา โดยหลังจากนี้ป๊อปเองจะมีผลงานเพลงในฐานะศิลปินเดี่ยวของเขาออกมาภายใต้สังกัดแกรมมี่ ส่วนวินได้หาต้นสังกัดใหม่และทำเพลงในแบบที่เป็นตัวเอง ต่อมาได้เป็นหนึ่งในสมาชิกของวง Way Station ในสังกัดสหภาพดนตรี
สึชิมะ
สึชิมะ อาจหมายถึง
โคนัง (จังหวัดไอจิ)
โคนัง (江南市 (Kōnan-shi)) เป็นนครทางตะวันตกเฉียงเหนือในจังหวัดไอจิ ประเทศญี่ปุ่น มีขนาดพื้นที่ทั้งสิ้น 30.20 sqkm โคนังมีประชากรประมาณ 97,903 คน 41,363 หลังคาเรือน และมีความหนาแน่นของประชากร 3242 pd/sqkm
ภูมิศาสตร์
โคนังตั้งอยู่ทางตอนเหนือของที่ราบโนบิ ทางฝั่งใต้ของแม่น้ำคิโซะ มีระยะทางจากตะวันตกไปตะวันออก 6.1 km และจากเหนือไปใต้ 8.8 km ลักษณะธรณีสัณฐานโดยทั่วไปเป็นที่ราบตะกอนน้ำพารูปพัดที่อุดมสมบูรณ์ ตั้งอยู่ห่างจากนครนาโงยะประมาณ 20 km และเป็นจุดเชื่อมต่อการเดินทางไปยังจังหวัดกิฟุที่อยู่ติดกัน
ภูมิอากาศ
โคนังมีลักษณะภูมิอากาศคือ ฤดูร้อนที่ร้อนและชื้น และฤดูหนาวที่ค่อนข้างไม่รุนแรง (เคิพเพิน Cfa) อุณหภูมิเฉลี่ยทั้งปีในโคนังอยู่ที่ 15.7 °C ปริมาณน้ำฝนเฉลี่ยต่อปีอยู่ที่ 1845 mm โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.0 °C และต่ำสุดในเดือนมกราคมที่ประมาณ 4.2 °C
ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของโคนังเพิ่มขึ้นอย่างต่อเนื่องในช่วง 70 ปีที่ผ่านมา
ประวัติศาสตร์
พื้นที่บริเวณโคนังเดิมอยู่ในแคว้นโอวาริในสมัยโบราณ และในยุคเอโดะพื้นที่ส่วนใหญ่อยู่ในแคว้นศักดินาโอวาริ ภายใต้การปกครองของรัฐบาลโชกุนโทกูงาวะ
หลังจากที่มีการก่อตั้งระบบเทศบาลขึ้นในช่วงต้นของยุคเมจิ พื้นที่บริเวณนี้ก็ได้รับการจัดตั้งเป็นเทศบาลหมู่บ้านหลายแห่งในอำเภอนิวะ จังหวัดไอจิ ซึ่งขึ้นชื่อในเรื่องการปลูกหม่อนเลี้ยงไหมในช่วงสมัยนั้น หมู่บ้านโคโอริได้รับการยกฐานะเป็นเมืองโฮเตเมื่อวันที่ 26 พฤศจิกายน ค.ศ. 1894 เมืองโฮเตและเมืองโคจิโนะ พร้อมทั้งเมืองมิยาตะและหมู่บ้านคูซาอิจากอำเภอฮางูริ ได้ผนวกรวมกันเมื่อวันที่ 1 มิถุนายน ค.ศ. 1954 เพื่อจัดตั้งเป็นนครโคนัง
การเมืองการปกครอง
โคนังมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานิติบัญญัติของนครซึ่งเป็นระบบสภาเดียวที่มีสมาชิก 22 คน ในการเมืองระดับจังหวัด โคนังเป็นเขตที่ให้สมาชิกสภาจังหวัดไอจิจำนวนหนึ่งที่นั่ง ในแง่ของการเมืองระดับชาติ โคนังเป็นส่วนหนึ่งของเขตเลือกตั้งที่ 10 จังหวัดไอจิในการเลือกตั้งสภาผู้แทนราษฎรญี่ปุ่นหรือสภาล่างในสภานิติบัญญัติแห่งชาติ
เศรษฐกิจ
โคนังเป็นศูนย์กลางการค้าในท้องถิ่นและศูนย์กลางการขนถ่ายสินค้าและอุตสาหกรรมการผลิตเบา เนื่องจากอยู่ใกล้กับนครนาโงยะ โคนังจึงกลายเป็นชานเมืองที่เป็นที่อยู่อาศัยของคนที่สัญจรไปและกลับจากที่ทำงานเพิ่มมากขึ้น
การศึกษา
โคนังมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 5 แห่ง และโรงเรียนที่สังกัดคณะกรรมการการศึกษาจังหวัดไอจิ ได้แก่ โรงเรียนมัธยมปลาย 3 แห่ง นอกจากนี้ยังมีโรงเรียนมัธยมต้นเอกชน 1 แห่ง และโรงเรียนมัธยมปลายเอกชน 1 แห่ง นอกจากนี้ยังมีวิทยาลัยไอจิโคนัง ซึ่งเป็นวิทยาลัยอาชีวศึกษาเอกชน
อ็อกโทเบอร์เฟสต์
อ็อกโทเบอร์เฟสต์ (Oktoberfest) เป็นเทศกาลประจำปี จัดขึ้นเป็นเวลา 16 วัน ในเมืองมิวนิก ประเทศเยอรมนี จัดขึ้นปลายเดือนกันยายนถึงต้นเดือนตุลาคม ถือเป็น 1 ในเทศกาลที่มีชื่อเสียงที่สุดในเยอรมนีและเป็นเทศกาลที่ใหญ่ที่สุดของโลก กับผู้เข้าร่วมเทศกาล 6 ล้านคนทุกปี และมีความสำคัญต่อวัฒนธรรมของบาเยิร์น เทศกาลดั้งเดิมจัดขึ้นครั้งแรกเมื่อวันที่ 12 ตุลาคม ค.ศ. 1810 โดยจัดขึ้นเพื่อเฉลิมฉลองงานอภิเษกสมรสระหว่างมกุฎราชกุมารลุดวิคกับเจ้าหญิงเทเรซ
เทศกาลอ็อกโทเบอร์เฟสต์ จัดขึ้นเป็นเวลา 16 วัน จนถึงในวันอาทิตย์แรกของเดือนตุลาคม ในปี ค.ศ. 1994 มีการปรับเปลี่ยนเวลาหลังการรวมตัวของเยอรมนีตะวันตก-ออก ว่าถ้าวันอาทิตย์แรกของเดือนตุลาคม ตกที่วันที่ 1 หรือ 2 เทศกาลจะไปต่อถึงวันที่ 3 ตุลาคม (วันรวมประเทศ) ทำให้มีจำนวนวัน 17 วัน หากวันอาทิตย์เป็นวันที่ 2 และเป็น 18 วันหากวันอาทิตย์เป็นวันที่ 1 เทศกาลจัดขึ้นในบริเวณที่เรียกว่า Theresienwiese หรือเรียกสั้น ๆ ว่า Wiesn
นักท่องเที่ยวมักจะมาเที่ยวเทศกาลกินอาหารอย่างเช่น ไก่ (Hendl) หมูย่าง (Schweinsbraten) ข้อหมู (Haxn) ปลาปิ้งเสียบไม้ (Steckerlfisch) ไส้กรอก (Würstl) ร่วมกับ ขนมปังอบ (Brezn) มะเขือเทศหรือขนมปังก้อน (Knödeln) เส้นหมี่เนย (Kaasspotzn) แพนเค้กมะเขือเทศ (Reiberdatschi) Sauerkraut หรือ Rotkraut (กะหล่ำปลีแดง) ร่วมไปกับอาหารบาเยิร์น อย่าง Obatzda และ ไส้กรอกขาว (Weisswurst)
พระเจ้าวาตสลัฟที่ 3 แห่งโบฮีเมีย
พระเจ้าวาตสลัฟที่ 3 แห่งโบฮีเมีย (Václav III.; Wacław III; Wenceslaus III of Bohemia; 6 ตุลาคม ค.ศ. 1289 – 4 สิงหาคม ค.ศ. 1306) เป็นพระมหากษัตริย์แห่งราชอาณาจักรโบฮีเมียและโปแลนด์ ระหว่าง ค.ศ. 1305 จนเสด็จสวรรคตเมื่อวันที่ 4 สิงหาคม ค.ศ. 1306 และเป็นพระมหากษัตริย์แห่งราชอาณาจักรฮังการี ตั้งแต่ ค.ศ. 1301
พระเจ้าวาตสลัฟที่ 3 เป็นพระราชโอรสองค์เดียวของพระเจ้าวาตสลัฟที่ 2 และ จูดิธแห่งฮับส์บวร์กพระราชธิดาในสมเด็จพระเจ้ารูดอล์ฟที่ 1 แห่งเยอรมนี
ข้อมูลเพิ่มเติม
1289 1306
อรรถกร ศิริลัทธยากร
อรรถกร ศิริลัทธยากร เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ เป็นบุตรชายของ อิทธิ ศิริลัทธยากร อดีตรัฐมนตรีช่วยว่าการกระทรวงคมนาคม อดีต ส.ส.ฉะเชิงเทรา
ประวัติ
อรรถกร ศิริลัทธยากร เกิดเมื่อวันที่ 7 สิงหาคม พ.ศ. 2527 ที่อำเภอพนมสารคาม จังหวัดฉะเชิงเทรา เป็นบุตรของ อิทธิ ศิริลัทธยากร กับสุพัฒตรา ศิริลัทธยากร จบการศึกษาระดับปริญญาตรี ด้าน Communication Arts จากมหาวิทยาลัยกรุงเทพ และปริญญาโท Marketing Management จาก MIDDLESEX UNIVERSITY ประเทศอังกฤษ
การทำงาน
อรรถกร ศิริลัทธยากร ประกอบธุรกิจส่วนตัว ต่อมาในปี 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และได้รับเลือกตั้งเป็น ส.ส.สมัยแรก ต่อมาย้ายมาสังกัดพรรคพลังประชารัฐ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 18 โดยการสนับสนุนของบิดา และได้รับเลือกตั้งอีกครั้ง
อรรถกร มีบทบาทเป็นผู้ช่วยเลขานุการคณะกรรมการประสานงานสภาผู้แทนราษฎร (วิปรัฐบาล) และเป็นกรรมาธิการพิจารณาร่างพระราชบัญญัติงบประมาณรายจ่ายประจำปี หลายปีงบประมาณด้วยกัน นอกจากนั้นเขายังเป็นผู้อภิปรายประเด็นเกี่ยวกับการแต่งกายในการประชุมสภาผู้แทนราษฎรอีกด้วย
ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ
การปฏิสนธินอกร่างกาย
การปฏิสนธินอกร่างกาย หรือ เด็กหลอดแก้ว (in vitro fertilisation/fertilization - IVF) คือเทคนิคของการปฏิสนธิสังเคราะห์ โดยการนำเซลล์ไข่ซึ่งถูกปฏิสนธิภายนอกร่างกายของผู้หญิง วิธีการนี้คือวิธีหลักๆ ในการแก้ไขปัญหาการที่ผู้หญิงนั้นไม่สามารถมีบุตรได้ (Infertility) โดยสรุปแล้ว กระบวนการนี้เกี่ยวข้องกับการควบคุมกระบวนการการผลิตไข่ของสตรี ด้วยการนำไข่ออกมาจากผู้หญิง และปล่อยให้สเปิร์ม นั้นทำปฏิสนธิกับไข่ของเพศหญิงภายในภาชนะบรรจุของเหลว หลังจากนั้น จึงถ่ายไข่ที่ได้รับการปฏิสนธิแล้ว หรือเอ็มบริโอ ไปยังมดลูกของผู้ป่วย เพื่อทำให้การตั้งครรภ์นั้นสมบูรณ์
"In Vitro" เป็นภาษาละตินแปลว่า "ภายนอกสิ่งมีชีวิต" (ในที่นี้มักถูกแปลว่าอยู่ภายในแก้ว หรือภายในหลอดทดลอง) ซึ่งตรงข้ามกับ in vivo แปลว่า "ภายในสิ่งมีชีวิต" แต่ในความเป็นจริงแล้วทั้งแก้วและหลอดทดลองต่างไม่มีความเกี่ยวข้องใดๆ กับการทำเด็กหลอดแก้ว
การทำเด็กหลอดแก้ว
ปัจจุบันเป็นที่ยอมรับกันทั่วไปว่า การรักษาภาวะมีบุตรยากที่ให้ผลสำเร็จดี คือ การทำเด็กหลอดแก้ว (IVF) ร่วมกับการใส่ตัวอ่อนกลับในระยะ blastocyst (5 วันหลังการปฏิสนธิ) การเลี้ยงตัวอ่อนจนถึงระยะฝังตัว (Blastocyst) เป็นกระบวนการที่นำไข่และอสุจิมาทำการปฏิสนธิภายนอกร่างกายและเลี้ยงตัวอ่อนภายนอกร่างกายนาน 5 วัน ให้ตัวอ่อนเจริญเติบโตจนถึงระยะพร้อมจะฝังตัว ที่เรียกว่า Blastocyst ก่อนจะใส่คืนเข้าไปในโพรงมดลูก
เด็กหลอดแก้วคืออะไร
เป็นการรักษาภาวะการมีบุตรยากด้วยการใช้เทคโนโลยีช่วยการเจริญพันธุ์โดยนำไข่ที่ดีและตัวอสุจิที่แข็งแรงมาช่วยทำการปฏิสนธิภายนอกร่างกาย ในห้องปฏิบัติการ (IVF) เพื่อให้เกิดตัวอ่อน (EMBRYO) ของทารก จากนั้นย้ายตัวอ่อนกลับเข้าโพรงมดลูกเพื่อการฝังตัว
เราจะเลือกวิธีนี้เมื่อไร
การเลือกการรักษาโดยการทำเด็กหลอดแก้ว จะพิจารณาจากปัจจัยที่ส่งผลต่อภาวะมีบุตรยากในคู่สมรสได้แก่
ปัญหาในการรักษาที่อาจเกิดขึ้น
ภาวะแทรกซ้อนที่อาจเกิดขึ้นขณะรักษา เช่น ภาวะรังไข่ตอบสนองฮอร์โมนมากผิดปกติ การตั้งครรภ์แฝด การติดเชื้อ ภาวะแท้ง ความสำเร็จในการรักษาในแต่ละราย ขึ้นอยู่กับปัจจัยหลายประการ เช่น สาเหตุของการมีบุตรยาก การตอบสนองของรังไข่ การปฏิสนธิ ความแข็งแรงของตัวอ่อน
อังฟองซู เด ออร์เลอ็อง-บูร์บง ดยุกแห่งกัลลิเอรา
อังฟองซู เด ออร์เลอ็อง-บูร์บง ดยุกแห่งกัลลิเอรา (Alfonso de Orléans-Borbón, Duke of Galliera) เกิดเมื่อวันที่ 5 มกราคม พ.ศ. 2511 เป็นบุตรชายใน ดอน อังฟองซู เด ออร์เลอ็อง-บูร์บง อีปาโรดิ ดิลฟิโน และ เอเมอร์เลีย เฟอร์รารา-ปิญาเตลลี เป็นพระนัดดาใน อินฟันเตอัลวาโร ดยุกแห่งกัลลิเอรา พระปนัดดาใน เจ้าหญิงเบียทริซแห่งซัคเซิน-โคบวร์คและโกทา โดยเขาสืบเสื้อสายมาจาก สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน เขาจึงมีสิทธิ์ในการเป็นสมาชิกพระราชวงศ์สเปน และมีสิทธิ์ในการสืบราชบัลลังก์สหราชอาณาจักร มีน้องชาย 1 คน คือ
เขากลายเป็น ดยุกที่ 7 แห่งกัลลิเอรา แทนบิดา ซึ่งถึงแก่กรรมลงเมื่อวันที่ 6 กันยายน พ.ศ. 2518 ภายหลังการสิ้นพระชนม์ลงของ อินฟันเตอัลวาโร ดยุกแห่งกัลลิเอรา พระอัยกา (ปู่) ของเขา
อังฟองซู เด ออร์เลอ็อง-บูร์บง ดยุกแห่งกัลลิเอรา สมรสกับ เวโรนิก กอเดส เมื่อวันที่ 28 มีนาคม พ.ศ. 2537 หลังจากแต่งงานกันเจ็ดปี พวกเขาหย่ากันใน พ.ศ. 2544 มีบุตรชาย 1 คน
เจ้าชายโยฮันที่ 2 เจ้าผู้ครองลีชเทินชไตน์
เจ้าชายโยฮันที่ 2 (Johann II) พระนามเต็ม โยฮัน มารีอา ฟรันทซ์ พลาซิดุส (Johann Maria Franz Placidus) เป็นเจ้าผู้ครองราชรัฐลีชเทินชไตน์ ระหว่าง ค.ศ. 1858 ถึง 1929 รวมระยะเวลาครองราชย์ถึงเจ็ดสิบปี ถือเป็นพระประมุขแห่งรัฐที่ครองราชย์ยาวนานที่สุดเป็นอันดับสี่ในบรรดารัฐชาติสมัยใหม่
เจ้าชายโยฮันที่ 2 ทรงเปลี่ยนให้ราชรัฐลีชเทินชไตน์กลายเป็นประเทศที่ปกครองในระบอบราชาธิปไตยภายใต้รัฐธรรมนูญ โดยเป็นผู้ตรารัฐธรรมนูญลีชเทินชไตน์ฉบับแรกขึ้นเมื่อปี 1862 และต่อมาภายหลังสงครามโลกครั้งที่หนึ่ง ก็ทรงตรารัฐธรรมนูญฉบับที่สองในปี 1921 ราชรัฐลีชเทินชไตน์ในสมัยของพระองค์วางตัวเป็นกลางในสงครามโลกครั้งที่หนึ่ง นำไปสู่ความบาดหมางทางไมตรีกับจักรวรรดิออสเตรีย-ฮังการี ท้ายที่สุด ลีชเทินชไตน์ก็เข้าร่วมทำสหภาพศุลกากรกับประเทศสวิตเซอร์แลนด์ และยอมรับเงินฟรังก์สวิสเป็นเงินตราราชการในปี 1924
อ้างอิง
18401929
เดอะเฟซออสเตรเลีย ซีซัน 1
เดอะเฟซออสเตรเลีย ซีซัน 1 (The Face Australia Season 1) เป็นรายการเรียลลิตีทางโทรทัศน์ของออสเตรเลีย โดยได้อิงรูปแบบรายการมาจากเดอะเฟซเวอร์ชันอเมริกัน ในซีซันนี้มีเมนเทอร์ซูเปอร์โมเดลได้แก่ ไชน์เอนน์ โทสซี, เนโอมี แคมป์เบลล์ และ นิโคล ทรันฟิโอ โดยเริ่มออกอากาศวันที่ 18 มีนาคม ค.ศ. 2014 ทางช่อง ฟ็อกซ์ 8[En]
ราชวงศ์สุโขทัย
ราชวงศ์สุโขทัย เป็นราชวงศ์ที่ 3 ที่ปกครองกรุงศรีอยุธยา แทนที่ราชวงศ์สุพรรณภูมิที่สิ้นอำนาจไปหลังจากการเสียกรุงศรีอยุธยาครั้งที่ 1 โดยพระเจ้าบุเรงนองกรุงหงสาวดีทรงสถาปนาสมเด็จพระมหาธรรมราชาธิราชเจ้าผู้ครองเมืองพิษณุโลก ซึ่งสืบเชื้อสายจากราชวงศ์พระร่วง ให้ครองกรุงศรีอยุธยาในฐานะเมืองประเทศราช
ราชวงศ์สุโขทัยมีอายุ 60 ปี
รายพระนามพระมหากษัตริย์ในราชวงศ์สุโขทัย
ราชวงศ์สุโขทัยมีพระมหากษัตริย์ 7 พระองค์ดังนี้
เดอะเฟซออสเตรเลีย ซีซัน 1
ผู้ชนะในซีซันนี้คือ โอลิเวีย โดนัลด์ซัน วัย 19 ปี จาก เพิร์ธ
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1: 24 Become 12
ออกอากาศ 18 มีนาคม 2557 เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2: Game On!
ออกอากาศ 25 มีนาคม 2557